hotchpotch/miracl-hf-unified huggingface dataset:
নূরুল ইসলাম সুজন
মোঃ নূরুল ইসলাম সুজন (৫ জানুয়ারি, ১৯৫৬) বাংলাদেশের পঞ্চগড়-২ সংসদ সদস্য। তিনি ২০১৮ সালে বাংলাদেশ আওয়ামীলীগ থেকে মনোনয়ন নিয়ে সংসদ সদস্য হিসেবে নির্বাচিত হয়েছেন। ২০১৯ সালের জানুয়ারি মাসে তিনি বাাংলাদেশের রেল মন্ত্রণালয়ের দায়িত্ব গ্রহণ করেন।
মো: নূরুল ইসলাম সুজনের পৈতিৃক বাড়ি পঞ্চগড় জেলার বোদা উপজেলার ময়দানদিঘিতে। তিনি আইনের ছাত্র ছিলেন। ঢাকা বিশ্ববিদ্যালয়ে পড়ার সময় ডাকসুর বিজ্ঞান মিলনায়তন বিষয়ক সম্পাদক ছিলেন। ঢাবির সিনেট সদস্য ছিলেন। ছাত্রলীগ কেন্দ্রীয় কমিটির আন্তর্জাতিক বিষয়ক সম্পাদক, যুবলীগ কেন্দ্রীয় কমিটির সহআইন বিষয়ক সম্পাদক ও আইন বিষয়ক সম্পাদক ছিলেন। সুপ্রিম কোর্ট আইনজীবী সমিতির সহ-সম্পাদক ও সাধারণ সম্পাদক ছিলেন। ২০১৮ সালের নির্বাচনের আগের দিন ২৯ ডিসেম্বর নূরুল ইসলাম সুজনের স্ত্রী তিন সন্তানের জননী নিলুফার ইসলাম অসুস্থতায় ৫৮ বছর বয়সে মৃত্যুবরণ করেন। ভোটের পরদিন তার দাফন সম্পন্ন হয়।
নূরুল ইসলাম সুজন পেশায় সুপ্রিম কোর্টের প্রবীণ আইনজীবী। তিনি বঙ্গবন্ধু হত্যা মামলারও একজন আইনজীবী ছিলেন।
২০০১ সালে অষ্টম জাতীয় সংসদ নির্বাচনে আওয়ামী লীগের প্রার্থী হিসেবে প্রথম অংশগ্রহণ করেন নূরুল ইসলাম সুজন। অ্যাডভোকেট নুরুল ইসলাম পরাজিত হন। পঞ্চগড়-২ আসনে নির্বাচিত হন বিএনপির প্রার্থী মোজাহার হোসেন। ২০০৮ সালে নবম জাতীয় সংসদ নির্বাচনে প্রথম বারের মতো সংসদ সদস্য নির্বাচিত হন সুজন। এরপর ২০১৪ সালে দশম জাতীয় সংসদ নির্বাচনে জাসদের প্রার্থী এমরান আল আমিনকে পরাজিত করে দ্বিতীয় বার নির্বাচিত হন। ২০১৮ সালের একাদশ জাতীয় সংসদ নির্বাচনে তিনি তৃতীয় বারের মতো সংসদ সদস্য নির্বাচিত হন।
স্টিভ রোডস
স্টিভেন জন রোডস ( জন্ম ১৯৬৪ সালের ১৭ জুন, ব্রাডফোর্ড, ইয়র্কশায়ার ইংল্যান্ড) সাবেক ইংলিশ ক্রিকেটার ও কোচ। তিনি ইংল্যান্ড জাতীয় দলের একজন সেরা উইকেটরক্ষক হিসেবে অধিক পরিচিত ছিলেন, একই সাথে কার্যকরী ছয় কিংবা সাত নম্বরে ব্যাটসম্যান ছিলেন। খেলোয়াড়ি জীবনে প্রথম শ্রেণির ক্রিকেট ১২ টি সেঞ্চুরি হাঁকিয়েছেন তিনি।
তার পিতা উইলিয়াম রোডসও (জন্ম ১৯৩৬) ছিলেন একজন ক্রিকেটার ছিলেন, ৬০-এর দশকের শুরুর দিকে নটিংহামশায়ার কাউন্টি ক্রিকেট ক্লাবের হয়ে ৩০টিও বেশি ম্যাচ খেলেছিলেন তিনি।
রোডস ১৯৮৮-৮৯ মৌসুমে ভারত সফরের জন্য নির্বাচিত হয়েছিলেন, কিন্তু রাজনৈতিক কারণে সেটি বাতিল হয়ে যাওয়ার তিনি সেই সুযোগটি হারান। ১৯৯৪ সালে ইংল্যান্ড জাতীয় ক্রিকেট দলের টেস্ট ক্রিকেট তারে অভিষেক ঘটে।
সেই সময় নির্বাচকদের নতুন চেয়ারম্যান রে ইলিংওয়ার্থ ঘোষণা দিয়েছিলেন যে, তিনি এমন একজন অলরাউন্ডার চাইছেন যিনি উইকেট কিপিংয়ের পাশাপাশি ৬ বা ৭ নম্বরে ব্যাটিংও করতে পারেন। যখন ইলিংওয়ার্থ এর কথাগুলো বলছিনে তখন ১৯৯৪ সালে রোডস গ্লোভস হাতে হাতে সোনালী সময় পার করছিলেন। যদিও তিনি পর্যাপ্ত রান করতে পারছিলেন না, বিশেষ করে মৌসুমের শেষের দিকে দক্ষিণ আফ্রিকার শক্তিশালী বোলিং আক্রমনের বিরুদ্ধে।
১৯৯৪-৯৫ এ অস্ট্রেলিয়া সফরের জন্য তিনি মনোনিত হোন। গ্লাভস এবং বিশেষ করে ব্যাট হাতে তার জন্য বাজে একটি সফর ছিল। বারংবার তিনি অস্ট্রেলিয়ান স্পিনার ক্রেইগ ম্যাকডারমট কাছে পরাস্ত হয়েছিলেন। এতদিন অপেক্ষা করে টেস্ট অভিষেক হওয়ার (তিনি ১৯৮৯ সালে একদিনের আন্তর্জাতিক খেলেন) পরেও ১৯৯৫ সালে অ্যালেক স্টুয়ার্টের জন্য তাকে বাদ দেওয়া হয়েছিল এবং এর পরে আর তিনি ইংল্যান্ডের হয়ে খেলতে পারেননি। তা সত্ত্বেও রোডসকে ১৯৯৪ সালে উইজডেন বর্ষসেরা ক্রিকেটার ক্রিকেটাররূপে ভূষিত হন।
মসিউর রহমান রাঙ্গা
মসিউর রহমান রাঙ্গা (জন্ম ২২ জুলাই ১৯৫৮) একজন বাংলাদেশী রাজনীতিবিদ এবং রংপুর-১ আসনের সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হন। তিনি স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের প্রতিমন্ত্রী হিসেবে দায়িত্ব পালন করছেন। ২০১৮ সালের ৩ ডিসেম্বর তিনি জাতীয় পার্টির মহাসচিব হিসেবে দায়িত্ব গ্রহণ করেন।
মসিউর রহমান রাঙ্গা ১৯৫৮ সালের ২২ জুলাই জন্মগ্রহণ করেন। তার পৈতৃক বাড়ি রংপুর জেলার সদর উপজেলার দক্ষিণ গুপ্তপাড়ায়। শিক্ষাজীবনে তিনি বিকম ডিগ্রি অর্জন করেছেন। পড়ালেখা শেষ করে তিনি পরিবহন ব্যবসার সাথে যুক্ত হন। তিনি পরিবহন মালিকদের সংগঠন ‘বাংলাদেশ সড়ক পরিবহন সমিতির’ সভাপতি।
রাঙ্গা রংপুর মহানগর জাতীয় পার্টির সভাপতি হিসেবে দায়িত্ব পালন করছেন। ২০১৪ সালের জাতীয় সংসদ নির্বাচনে জাতীয় পার্টির মনোনয়নে তিনি রংপুর-১ আসন থেকে সংসদ সদস্য নির্বাচিত হন এবং স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের প্রতিমন্ত্রী হিসেবে দায়িত্ব গ্রহণ করেন।
বেগম আয়েশা ফেরদাউস
বেগম আয়েশা ফেরদাউস বাংলাদেশী রাজনীতিবিদ এবং নোয়াখালী-৬ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
বেগম আয়েশা ফেরদাউসের পৈতৃক বাড়ি নোয়াখালী জেলার হাতিয়া উপজেলার তালুকদার গ্রামের মাওঃ আবদুল হাই সাহেবের বাড়ীতে।
আয়শা ফেরদাউস রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
একেএম মাইদুল ইসলাম
এ কে এম মাইদুল ইসলাম (জন্ম: ২৯ মে, ১৯৪৩ - মৃত্যু: ১০ মে, ২০১৮) বাংলাদেশী রাজনীতিবিদ এবং কুড়িগ্রাম-৩ আসনের সংসদ সদস্য ছিলেন।
১৯৪৩ সালের ২৯ মে একেএম মাইদুল ইসলাম মুকুল জন্মগ্রহণ করেন। তার পিতা মরহুম আবুল কাসেম ছিলেন পাকিস্তান জাতীয় পরিষদের ডেপুটি স্পিকার। তিনি পাকিস্তানের সারগোদা বিদ্যালয়ে পড়ালেখা করেছেন।
শিক্ষাজীবন শেষে তার পারিবারিক ব্যবসা ‘কাসেম গ্রুপ অব ইন্ডাস্ট্রিজে’ যোগ দেন। পেশায় ব্যবসায়ী এ কে এম মাইদুল ইসলাম রাজনীতির সঙ্গে সক্রিয় ভাবে যুক্ত ছিলেন। তিনি জাতীয় পার্টির মনোনয়ন নিয়ে ২০০৮ ও ২০১৪ সালে সংসদ সদস্য হিসেবে নির্বাচিত হন। এ ছাড়া তিনি দুই বার মন্ত্রীর দায়িত্ব পালন করেছেন।
তিনি ১০ মে ২০১৮ সালে ঢাকার ইউনাইটেড হাসপাতালে মৃত্যুবরণ করেন।
শামীম হায়দার পাটোয়ারী
শামীম হায়দার পাটোয়ারী বাংলাদেশী রাজনীতিবিদ এবং গাইবান্ধা-১ আসনের সংসদ সদস্য। তিনি ২০১৮ সালে শূন্য আসনে উপ-নির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন।
শামীম হায়দার পাটোয়ারীর জন্ম গাইবান্ধা জেলায়।
পেশায় আইনজীবি শামীম হায়দার পাটোয়ারী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
আয়েন উদ্দিন
মো: আয়েন উদ্দিন (জন্ম: ১০ ডিসেম্বর ১৯৭৬) বাংলাদেশের রাজশাহী-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মো: আয়েন উদ্দিনের পৈতৃক বাড়ি রাজশাহী জেলার মোহনপুর উপজেলার মহিষকুন্ডি গ্রামে। তিনি ব্যবসা প্রশাসনে স্নাতকোত্তর ডিগ্রি অর্জন করেছেন।
পেশায় ব্যবসায়ী মো: আয়েন উদ্দিন রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
আব্দুল ওয়াদুদ
মো: আব্দুল ওয়াদুদ (জন্ম: ২১ অক্টোবর ১৯৬২) বাংলাদেশের রাজশাহী-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মো: আব্দুল ওয়াদুদের পৈতৃক বাড়ি রাজশাহী জেলার পুঠিয়া উপজেলার দূর্গাপুর বিড়ালদহ গ্রামে। তিনি স্নাতকোত্তর ডিগ্রি অর্জন করেছেন।
পেশায় ব্যবসায়ী মো: আব্দুল ওয়াদুদ রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
নুরুন্নবী চৌধুরী শাওন
নুরুন্নবী চৌধুরী শাওন (জন্ম: ১ ডিসেম্বর ১৯৬৮) বাংলাদেশের ভোলা-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
নুরুন্নবী চৌধুরী শাওনের পৈতৃক বাড়ি ভোলা জেলায়। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।
পেশায় ব্যবসায়ী নুরুন্নবী চৌধুরী শাওন রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
সমকামী উভকামী ও রুপান্তরকামীদের ২০০০ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০ ০০ সালে এলজিবিটি মানুষদের অধিকার আদায়ের আন্দোলনের গুরুত্বপুর্ণ ঘটনা সমুহের তালিকা নীচে উদ্ধৃত হলো।
হেনরি আর্মস্ট্রং
হেনরি জ্যাকসন জুনিয়র ( ১২ই ডিসেম্বর, ১৯১২ – ২৪শে অক্টোবর, ১৯৮৮) একজন মার্কিন পেশাদারী মুষ্টিযোদ্ধা ছিলেন। তিনি পেশাদারী মুষ্টিযুদ্ধে বিশ্ব চ্যাম্পিয়ন ছিলেন। তিনি হেনরি আর্মস্ট্রং (Henry Armstrong) নামে লড়তেন। আর্মস্ট্রং ফেদারওয়েট, লাইটওয়েট ও ওয়েল্টারওয়েট এই তিন শ্রেণীতেই জয়লাভ করা মুষ্টিমেয় কয়েকজন যোদ্ধার মধ্যে একজন। তিনি মোট ১৯ বার তাঁর ওয়েল্টারওয়েট শিরোপাটি প্রতিরক্ষা করেন।
"দ্য রিং" সাময়িকপত্রটি তাঁকে ১৯৩৭ সালে বছরের সেরা মুষ্টিযোদ্ধা খেতাব দেয়। ১৯৪০ সালে বক্সিং রাইটার্স অ্যাসোসিয়েশন অফ আমেরিকা তাঁকে সুগার রে রবিনসন বছরের সেরা মুষ্টিযোদ্ধা পুরস্কার প্রদান করে। ২০০৭ সালে "দ্য রিং" সাময়িকপত্রটি তাঁকে বিগত ৮০ বছরের ইতিহাসে দ্বিতীয় সর্বশ্রেষ্ঠ মুষ্টিযোদ্ধার স্থান দেয়। বার্ট সুগার আর্মস্ট্রংকে দ্বিতীয় সর্বশ্রেষ্ঠ যোদ্ধা এবং ই এস পি এন তাঁকে সর্বকালের ৩য় শ্রেষ্ঠ মুষ্টিযোদ্ধার স্থান দেয়।
ক্যারি গ্র্যান্ট
ক্যারি গ্র্যান্ট (, ১৮ই জানুয়ারি, ১৯০৪-২৯শে নভেম্বর, ১৯৮৬), যার জন্মনাম আর্চিবল্ড অ্যালেক লিচ (Archibald Alec Leach), ছিলেন একজন ইংরেজি-মার্কিন চলচ্চিত্র অভিনেতা। তিনি ধ্রুপদী হলিউড চলচ্চিত্রের আদর্শ নায়কদের একজন হিসেবে বিখ্যাত। তিনি ১৯৩০-এর দশকের শুরুর দিকে হলিউডে তাঁর অভিনয় জীবন শুরু করেন। তিনি তাঁর আটলান্টিকের উভয়-পারস্থ উচ্চারণভঙ্গি, হালকা ধাঁচের অভিনয়, সুন্দর চেহারা, পরিপাটি বেশভুষা ও সঠিক সময়ে কৌতুক করার জন্য পরিচিত হয়ে ওঠেন। প্রণয়ধর্মী হাস্যরসাত্মক চলচ্চিত্রে দক্ষ অভিনয় করে তিনি হলিউডের সবচেয়ে জনপ্রিয় ও দীর্ঘস্থায়ী তারকায় পরিণত হন।
গ্র্যান্ট ১৯০৪ সালে ইংল্যান্ডের গ্লস্টারশার কাউন্টির ব্রিস্টল শহরে জন্মগ্রহণ করেন। ১৯৪২ সালে তিনি মার্কিন নাগরিকত্ব লাভ করেন। ১৯৮৬ সালে মার্কিন যুক্তরাষ্ট্রের আইওয়া অঙ্গরাজ্যের ড্যাভেনপোর্ট শহরে মৃত্যুবরণ করেন।
ক্যারি গ্র্যান্ট অল্প বয়সেই মঞ্চনাটকের প্রতি আকৃষ্ট হন এবং ৬ বছর বয়সে "দ্য পেন্ডার্স" নামের একটি নাট্যদলের সাথে নাটক পরিবেশন করা শুরু করেন। পরবর্তীতে তিনি মঞ্চল অভিনেতা হিসেবে নিউ ইয়র্ক শহরে একটি নাটক পরিবেশনার পরে সেখানেই থেকে যাওয়ার সিদ্ধান্ত নেন। ১৯২০-এর দশকে সারা মার্কিন যুক্তরাষ্ট্রে ঘুরে ঘুরে ভডভিল ঘরানার নাটক অভিনেতা হিসেবে পরিচিতি লাভ করেন। ১৯৩০-এর শুরুর দিকে হলিউডে প্রবেশ করেন। প্রথম দিকে তিনি অপরাধমূলক বা নাটকীয় চলচ্চিত্রে, যেমন "ব্লন্ড ভিনাস" (১৯৩২), "শি ডান হিম রং" (১৯৩৩), ইত্যাদিতে কাজ করলেও পরবর্তীতে প্রণয়ধর্মী হাস্যরসাত্মক ও স্ক্রুবল-জাতীয় হাস্যরসাত্মক চলচ্চিত্রে যেমন "দি অফুল ট্রুথ" (১৯৩৭), "ব্রিঙিং আপ বেইবি" (১৯৩৮), "হিজ গার্ল ফ্রাইডে" (১৯৪০) এবং "দ্য ফিলাডেলফিয়া স্টোরি" (১৯৪৪) ইত্যাদিতে অভিনয় করে খ্যাতিমান হয়ে ওঠেন। এর পরবর্তীতে "আর্সেনিক অ্যান্ড ওল্ড লেইস" (১৯৪৪) এবং "আই ওয়াজ এ মেইল ওয়ার ব্রাইড" (১৯৪৯) চলচ্চিত্রগুলিসহ উপরোক্ত সবগুলি ছায়াছবিই সর্বকালের সেরা হাস্যরসাত্মক ছবি হিসেবে প্রায়শই উল্লেখ করা হয়। হলিউডের একজন প্রধান তারকা হিসেবে নিজেকে প্রতিষ্ঠিত করার পর গ্র্যান্ট দুইবার শ্রেষ্ঠ অভিনেতা বিভাগে একাডেমি পুরস্কারের জন্য মনোনয়ন লাভ করেন। একটি ছিল "পেনি সেরেনেড" (১৯৪১) এবং অপরটি "নান বাট দ্য লোনলি হার্ট" (১৯৪৪)-এ অভিনয়ের জন্য।
১৯৪০ ও ১৯৫০-এর দশকে গ্র্যান্ট চলচ্চিত্র পরিচালক আলফ্রেড হিচককের সাথে কর্মসম্পর্ক গড়ে তোলেন। তিনি হিচককের বেশ কিছু ছবি যেমন "সাস্পিশন" (১৯৪১), "নটোরিয়াস" (১৯৪৬), "টু ক্যাচ আ থিফ" (১৯৫৫) এবং "নর্থ বাই নর্থওয়েস্ট" (১৯৫৯)-তে অভিনয় করেন। কর্মজীবনের শেষ পর্যায়ে গ্র্যান্ট আবারও প্রণয়ধর্মী চলচ্চিত্রে অভিনয় করা শুরু করেন এবং সমালোচকদের প্রশংসা কুড়ান। তিনি এসময় ৫ বার গোল্ডেন গ্লোব পুরস্কারের সঙ্গীতধর্মী বা হাস্যরসাত্মক চলচ্চিত্রের সেরা অভিনেতা শ্রেণীতে মনোনয়ন লাভ করেন। এদের মধ্যে "ইনডিসক্রিট" (১৯৫৮; ইংরিদ বারিমানের সাথে), "দ্যাট টাচ অফ মিংক" (১৯৬২; ডরিস ডে-র সাথে) এবং "শ্যারেড" (১৯৬৩; অড্রি হেপবার্নের সাথে) উল্লেখযোগ্য।
গ্র্যান্ট কখনোই তাঁর অভিনয়কে খুব গম্ভীরভাবে নিতেন না, কিন্তু একই সাথে নিজের সম্মানও বিসর্জন দিতেন না। চলচ্চিত্র সাময়িকী "প্রিমিয়ার" তাঁকে "এক কথায়, চলচ্চিত্রের সবচেয়ে হাস্যকর অভিনেতা" আখ্যা দেয়।
১৯৭০ সালে গ্র্যান্ট সম্মানসূচক অস্কার পুরস্কার লাভ করেন। ১৯৯৯ সালে আমেরিকান ফিল্ম ইনস্টিটিউট তাঁকে হলিউডের স্বর্ণযুগের দ্বিতীয় শ্রেষ্ঠ পুরুষ তারকার মর্যাদা দেয় (হামফ্রি বোগার্টের পরেই)।
ক্লার্ক গেবল
উইলিয়াম ক্লার্ক গেবল (; ১লা ফেব্রুয়ারি, ১৯০১ – ১৬ই নভেম্বর, ১৯৬০) একজন মার্কিন সেনা কর্মকর্তা ও চলচ্চিত্র অভিনেতা ছিলেন। তাকে প্রায়ই "হলিউডের রাজা" নামে ডাকা হত। তিনি রেস্তোরাঁর পরিচ্ছন্নতা কর্মী হিসেবে কর্মজীবন শুরু করেন। এরপর ১৯২৪ থেকে ১৯২৬ সাল পর্যন্ত তিনি অনেকগুলি নির্বাক চলচ্চিত্রে একস্ট্রা তথা গৌণশিল্পী হিসেবে কাজ করেন। সেখান থেকে ১৯৩০ সালে মেট্রো-গোল্ডউইন-মায়ারের কিছু চলচ্চিত্রে সহযোগী চরিত্রে অভিনয় করেন। এর পরের বছর ১৯৩১ সালে তিনি প্রথমবারের মত একটি হলিউড ছায়াছবির প্রধান চরিত্রটিতে অভিনয়ের সুযোগ পান। এর পরবর্তী তিন দশকে তিনি ৬০টিরও বেশি চলচ্চিত্রে নায়কের ভূমিকায় অভিনয় করেন।
গেবল ১৯৩৪ সালের ছায়াছবি "ইট হ্যাপেনড ওয়ান নাইট"-এর জন্য সেরা অভিনেতার অস্কার পুরস্কার লাভ করেন। এছাড়া তিনি "মিউটিনি অন দ্য বাউন্টি" (১৯৩৫), "গন উইথ দ্য উইন্ড" (১৯৩৯)-এ তার সবচেয়ে বিখ্যাত রেট বাটলার চরিত্রের জন্য দুই বার অস্কারের সেরা অভিনেতা শ্রেণীতে মনোনয়ন লাভ করেন। এছাড়াও গেবল বাণিজ্যিকভাবে ও সমালোচকদের দৃষ্টিতে বেশ কিছু সফল ছবিতে অভিনয় করেন, যেমন "রেড ডাস্ট" (১৯৩২), "ম্যানহাটন মেলোড্রামা" (১৯৩৪), "সান ফ্রান্সিসকো" (১৯৩৬), "সারাটোগা" (১৯৩৭), বুম টাউন (১৯৪০), "দ্য হাকস্টার্স" (১৯৪৭), "হোমকামিং" (১৯৪৮) এবং "দ্য মিসফিটস" (১৯৬১), যা ছিল তার জীবনের শেষ ছবি।
গেবল তাঁর সময়কার সবচেয়ে জনপ্রিয় কয়েকজন অভিনেত্রীর বিপরীতে অভিনয় করেন। তাঁর সাথে সবচেয়ে বেশি জুটি বাঁধেন জোন ক্রফোর্ড, ৮ বার। মির্না লয় ৭ বার এবং জিন হার্লো ৬ বার তাঁর সাথে কাজ করেন। এছাড়া তিনি লানা টার্নারের সাথে ৪বার, নর্মা শিয়ারার ও আভা গার্ডনারের সাথে ৩ বার করে কাজ করেন। জীবনের শেষ ছবি "দ্য মিসফিটস"-এ তিনি ম্যারিলিন মনরো'র সাথে কাজ করেন (এটি ম্যারিলিনেরও শেষ সমাপ্ত ছবি ছিল)।
গেবল হলিউড চলচ্চিত্রের ইতিহাসে সবচেয়ে নির্ভরযোগ্য ব্যবসাসফল অভিনেতা হিসেবে পরিগণিত হন। তিনি কুইগলি পাবলিশিং-এর বার্ষিক টপ টেন মানি মেকিং স্টারস পোল অর্থাৎ সবচেয়ে বেশি অর্থোপার্জনকারী সেরা দশ তারকা নামক জরিপে ১৬ বার স্থান পান। এছাড়া মার্কিন চলচ্চিত্র ইন্সটিটিউট তাঁকে ধ্রুপদী মার্কিন চলচ্চিত্রের ৭ম সেরা পুরুষ তারকা হিসেবে স্বীকৃতি দেয়।
সানাখৎ
সানাখৎ বা হোর-সানাখৎ বা নাখৎ-সা হল মিশরের পুরাতন রাজত্বের সময়ের তৃতীয় রাজবংশের একজন ফারাও। তাঁর হোরাসনাম V18-N35:M3 অনুযায়ী তিনি এই নামে চিহ্নিত। কিন্তু পরবর্তী যুগে প্রাপ্ত ফারাওদের জন্মনামের তালিকা থেকে তাঁকে এখনও পর্যন্ত সুনির্দিষ্টভাবে চিহ্নিত করা সম্ভব হয়নি। তিনি ২৬৯০ - ২৬৭০ খ্রিস্টপূর্বাব্দের মধ্যে কোনওসময় রাজত্ব করেন।
ফারাও হিসেবে সানাখৎ'এর হোরাসনাম সম্বলিত একাধিক শিলালিপি এখনও পর্যন্ত পাওয়া গেছে। এর মধ্যে প্রথমটি পাওয়া গেছে সিনাই উপদ্বীপের অন্তর্গত ওয়াদি মাঘারাতে ও দ্বিতীয়টি পাওয়া গেছে সাক্কারায় জোসের পিরামিডে। এছাড়াও বেইৎ খলাফের মস্তবা কে২ সমাধিস্থলেও একইধরনের চিত্র সম্বলিত শিলালিপি উদ্ধার হয়েছে। তাছাড়া এলিফ্যান্টাইন থেকেও এই সংক্রান্ত আরও তথ্য প্রমাণাদি পাওয়া সম্ভব হয়েছে।
ওয়াদি মাঘারায় প্রাপ্ত তাঁর নাম সম্বলিত দু'টি শিলালিপির একটিতে দেখা যায় তিনি দক্ষিণ মিশরের অধিপতি হিসেবে সাদা মুকুট (হেদিয়েত) পরে আছেন ও দ্বিতীয়টিতে উত্তরের অধিপতি হিসেবে তাঁর মুকুটের রঙ লাল (দেশরেৎ)। এর মধ্যে দক্ষিণের অধিপতি হিসেবে তাঁর সাদা মুকুট পরিহিত চিত্রটি পাওয়া যায় দেবতা হোরাসের পবিত্র মন্দিরের একেবারে সামনে। সেই হিসেবে এর গুরুত্ব আলাদা, কারণ এর আগে অন্য কোনও রাজার চিত্র ওয়াদি মাঘারার পবিত্র হোরাস মন্দিরের এত গুরুত্বপূর্ণ স্থানে খোদাই করা হয়নি। তবে এর থেকে এই সিদ্ধান্তে উপনীত হওয়াও যথেষ্টই মুশকিল যে সানাখৎ'এর সম্মানেই ওয়াদি মাঘারায় এই বেদী নির্মাণ করা হয়, কারণ আসলে এই বেদীটি পর্বতাঞ্চলের দেবতার উদ্দেশ্যে উৎসর্গীকৃত। তাছাড়া অনেকে এর থেকে এই সিদ্ধান্তেও উপনীত হয়ে থাকেন যে, সানাখৎ আসলে দক্ষিণ মিশরে তাঁদের বংশের পবিত্র ধর্মস্থানে গিয়েছিলেন যাতে দেবতাদের আশীর্বাদে তাঁর ওয়াদি মাঘারায় পরিকল্পিত বিজয়াভিযান জয়যুক্ত হয়।
গোলাম মোস্তফা আহমেদ
গোলাম মোস্তফা আহমেদ (জন্ম : ৩০ জুন ১৯৫১ - মৃত্যু: ১৯ ডিসেম্বর ২০১৭) ছিলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি গাইবান্ধা-১ আসন থেকে ২০১৭ সালের উপনির্বাচনে নির্বাচিত সংসদ সদস্য ছিলেন।
গোলাম মোস্তফা ১৯৫১ সালের ৩০ জুন গাইবান্ধা জেলার সুন্দরগঞ্জ উপজেলার চণ্ডীপুরে জন্মগ্রহণ করেন।
৩১ ডিসেম্বর ২০১৭ সালে গাইবান্ধা-১ আসনের সংসদ সদস্য মনজুরুল ইসলাম লিটন খুন হওয়ার পর ২০১৮ সালের ২২ মার্চ উপনির্বাচন হয়। উপনির্বাচনে জাতীয় পার্টির প্রার্থীকে হারিয়ে তিনি প্রথমবারের মত সংসদ সদস্য নির্বাচিত হয়েছিলেন এবং ৪ এপ্রিল শপথ নিয়েছিলেন। এর পূর্বে তিনি চণ্ডীপুর ইউনিয়নের চেয়ারম্যান ছিলেন।
গোলাম মোস্তফা ১৮ নভেম্বর ২০১৭ সালে ঢাকা যাওয়ার পথে টাঙ্গাইলের নাটিয়াপাড়ায় সড়কদুর্ঘনায় গুরুতরভাবে আহত হন এবং ১৯ ডিসেম্বর ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যবরন করেন।
বিলাসপুর, ছত্তীসগঢ়
বিলাসপুর ভারতের ছত্তীসগঢ় রাজ্যের বিলাসপুর জেলার একটি শহর। শহরটি রাজ্যের রাজধানী নতুন রায়পুর থেকে ১৩৩ কিলোমিটার (৮৩ মাইল) উত্তরে অবস্থিত। ৩,৬৫,৫৭৯ জন জনসংখ্যার সাথে, রায়পুর-ভিলাই-দুর্গ ট্রাই সিটি মেট্রো এলাকায় এটি দ্বিতীয় বৃহত্তম শহর। ছত্তীসগঢ় রাজ্য হাইকোর্ট ডোগরি গ্রামে অবস্থিত, বিলাসপুর জেলার জেলা সদর বিলাসপুর  শহরে অবস্থিত। এই শহরটি উত্তর-পূর্ব ছত্তীসগঢ় অঞ্চলের বাণিজ্যিক কেন্দ্র এবং ব্যবসার কেন্দ্র। এটি ভারতীয় রেলপথের জন্য একটি গুরুত্বপূর্ণ শহর, কারণ এটি দক্ষিণ পূর্ব কেন্দ্রীয় রেল অঞ্চল এবং বিলাসপুর রেল বিভাগের সদর দপ্তর। বিলাসপুর ভারতের তৃতীয় পরিষ্কার এবং চতুর্থতম দীর্ঘ রেলওয়ে স্টেশন। বিলাসপুর সাউথ ইস্টার্ন কোলফিল্ডস লিমিটেডের সদর দপ্তরও।
বিলাসপুর তার সুগন্ধযুক্ত বিভিন্ন জাতের দোবরাজ চাল এবং হাতে বোনা রঙিন নরম কোসা সিল্ক শাড়ির জন্য সুপরিচিত।
ঐতিহাসিকভাবে, বিলাসপুরকে রতনপুরের কালচুরি রাজবংশ শাসন করা হয়েছিল। তবে, মারাঠা সাম্রাজ্যের শাসনকালে ১৭৪১ খ্রিস্টাব্দে শহরটি খ্যাতির উচ্চস্থানে এসে পৌঁছায়, যখন একজন মারাঠা আধিকারিক সেখানে তার বাসভবন স্থাপন করেন।
ব্রিটিশ ইস্ট ইন্ডিয়া কোম্পানি কর্তৃক বিলাসপুর জেলা ব্যবস্থাপনা হয়েছিল ১৮১৮ সালে তৃতীয় ইংরেজ-মারাঠা যুদ্ধে ব্রিটিশদের দ্বারা বিলাসপুর অধিগ্রহণ করার পর। নাগপুর রাজ্যের ভোসলে অধীনে অনেক সাবদার বা জমিদার / আকবর খান, ভিজার খান, সাও বিলাসপুরের জমিদার ছিলেন।
১৯০১ সালে, বিলাসপুরের জনসংখ্যা ছিল ১৮,৯৩৭ জন এবং এটি ব্রিটিশ ভারতে কেন্দ্রীয় প্রাদেশিক রাজ্যের অষ্টম বৃহত্তম শহর ছিল। ১৯০৮ সালে, তাসর রেশম ও তুলা বস্ত্র বয়ন বিলাসপুরের প্রধান শিল্প হিসেবে নথিভূক্ত করা হয়।
বিলাসপুর ছত্তিশগড়ের প্রধান শহরগুলির মধ্যে একটি উল্লেখযোগ্য ঐতিহাসিক তাৎপর্য থাকার কারণে একটি আলাদা মর্যাদা উপভোগ করে। ছত্তিশগড়ের পূর্ব অংশে অবস্থিত বিলাসপুর প্রায় চার শতাব্দী প্রাচীন। "ভারত রাইস বোল" হিসাবে উল্লেখ করা হয়েছে, বিলাসপুর সবুজ অরণ্য দ্বারা সমৃদ্ধ এবং একটি বহিরাগত পর্যটক আকর্ষণের স্থান। যদি ঐতিহাসিক রেকর্ডকে কোনও বিশ্বাসযোগ্য মনে করা হয় তবে ১৭ শতকের বিলাসপুর নামটি বিলাস নামে একজন জেলের নাম থেকে এসেছে, এই কথা অস্বীকার করার কোন কারণ নেই। সেই সময়ের মধ্যে বিলাসপুর এবং আরো অনেক বছর ধরে জেলেদের মাছ ধরার ছিটমহল ছিল। ১৯০১ সালে আদমশুমারি অনুযায়ী, বিলাসপুরের মোট জনসংখ্যা ১৮,৯৩৭ জন এর কাছাকাছি ছিল এবং এটি ব্রিটিশ ভারতের সেন্ট্রাল প্রাদেশিক রাজ্যের ৮ ম বৃহত্তম শহর হিসেবে বিবেচিত হত। এমনকি ১৯০৮ সালের মতোই বিলাসপুর তসর রেশম ও তুলো বস্ত্র নির্মাতাদের স্থান হিসেবে চিহ্নিত হয়েছিল।
বিলাসপুর ২২.০৯ ° উত্তর থেকে ৮২.১৫ ° পূর্বে অবস্থিত। সমুদ্র সমতল হতে এর গড় উচ্চতা হল ২৬৪ মিটার (৮৬৬ ফুট)।
বিলাসপুর শহর বৃষ্টি-ছায়া অঞ্চলের অর্পা নদীর তীরে অবস্থিত, যা কেন্দ্রীয় ভারতের মৈকাল পর্বতশ্রেণীর উচ্চ পাহাড় থেকে উৎপন্ন হয়। এই ডলোমাইট সমৃদ্ধ অঞ্চলটি উত্তরে সবুজ বন এবং পূর্বে হাসডেও উপত্যকার কয়লা খনি দ্বারা বেষ্টিত। আর্পা নদীটি শহরের মধ্য দিয়ে প্রবাহিত হয় যার, ফলে নদীর দৃশ্য শহরের মানুষকে সময় কাটাতে আকৃষ্ট করে।
বিলাসপুর জেলার উত্তরে কোরিয়া জেলা, মধ্য প্রদেশের আনুপ্পুর জেলা, পশ্চিমে মুঙ্গেলি এবং কাবরাধাম জেলা, দক্ষিণে বরগুনা বাজার-ভট্টরা জেলা এবং পূর্বে করবা ও জঞ্জির-চম্পা জেলা।
বিলাসপুর শসরের আপশপাশের প্রধান মেট্রো শহর হল:
শীতকালে আবহাওয়া শীতল এবং হালকা (সর্বনিম্ন তাপমাত্রা ১০° সে, ৫০° ফা)। বর্ষার মৌসুমে মাঝারি বৃষ্টিপাত হয়। গ্রীষ্মকালে খুব গরম এবং শুষ্ক, সর্বোচ্চ তাপমাত্রা ৪৫+ ডিগ্রি সেন্টিগ্রেড বা ১১৩ ডিগ্রী ফারেনহাইট হয়।
যোগাযোগ উপগ্রহ
যোগাযোগ উপগ্রহ এক ধরনের কৃত্রিম উপগ্রহ যা একটি গ্রাহক-পুনঃপ্রেরক (Transponder) যন্ত্রাংশের মাধ্যমে বেতার টেলিযোগাযোগ সংকেতসমূহের শক্তিবর্ধন করে অনুপ্রচার করে। উপগ্রহটি বিশ্বের দুইটি ভিন্ন অবস্থানে অবস্থিত একটি বেতার তরঙ্গ উৎস-প্রেরক এবং একটি বেতার তরঙ্গ গ্রাহকের মধ্যে যোগাযোগ প্রণালী সৃষ্টি করে। যোগাযোগ উপগ্রহগুলিকে টেলিভিশন, টেলিফোন, বেতার, ইন্টারনেট এবং ব্যবহারিক সামরিক কাজে ব্যবহার করা হয়। বর্তমানের পৃথিবীকে ঘিরে রাখা কক্ষপথে সরকারী ও বেসরকারী মালিকানাধীন ২ হাজারেরও বেশি যোগাযোগ উপগ্রহ আছে।
তারহীন যোগাযোগে তড়িচ্চুম্বকীয় তরঙ্গ ব্যবহার করে সংকেত বহন করা হয়। এই তরঙ্গগুলির সঠিক গন্তব্যে পৌঁছানোর জন্য দৃষ্টি-রেখার উপরে থাকা প্রয়োজন। পৃথিবীর বক্রতার কারণে তারা সঠিকভাবে গন্তব্যে পৌঁছাতে পারে না। যোগাযোগ উপগ্রহগুলির উদ্দেশ্য হল কোন বেতার সংকেতকে পৃথিবীর বক্রতাকে অতিক্রম করে অনুপ্রচার করা যাতে পৃথিবীপৃষ্ঠে বহু দূরে অবস্থিত দুই বিন্দুর মধ্যে যোগাযোগ সম্ভব হয়।
যোগাযোগ উপগ্রহগুলি ব্যাপক পরিসরের বেতার ও অণুতরঙ্গ কম্পাঙ্ক ব্যবহার করে থাকে। সংকেত ব্যতিচার এড়ানোর জন্য আন্তর্জাতিক সংস্থাগুলি কোন্‌ কম্পাঙ্ক সীমা বা পট্টি ব্যবহার করবে সে ব্যাপারে নিয়ম করে দেওয়া হয়েছে। কম্পাঙ্ক-পরিসর বা পট্টির বিতরণ সংকেত ব্যতিচারের ঝুঁকি কমায়।
হরিশ্চন্দ্রপুর বিধানসভা কেন্দ্র
হরিশ্চন্দ্রপুর (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৬ নং হরিশ্চন্দ্রপুর বিধানসভা কেন্দ্রটি হরিশ্চন্দ্রপুর-২ সমষ্টি উন্নয়ন ব্লক এবং ভিনগোল, হরিশ্চন্দ্রপুর, মহেন্দ্রপুর গ্রাম পঞ্চায়েত গুলি হরিশ্চন্দ্রপুর-১ সমষ্টি উন্নয়ন ব্লক এর অন্তর্গত।
হরিশ্চন্দ্রপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে রায়গঞ্জ লোকসভা কেন্দ্রের অন্তর্গত ছিল।
২০১১ সালের নির্বাচনে, এআইএফবি -এর তাজমুল হোসেন তার নিকটতম প্রতিদ্বন্দ্বী কংগ্রেসের মুস্তাক আলমকে পরাজিত করেন।
২০০৬ সালের বিধানসভা নির্বাচনে, ফরওয়ার্ড ব্লকের তাজমুল হোসেন তার নিকটবর্তী প্রতিদ্বন্দ্বী কংগ্রেসের আলম মুস্তাককে পরাজিত করে হরিশচন্দ্রপুর কেন্দ্র থেকে জয়লাভ করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে কংগ্রেসের আলম মুস্তাক ফরওয়ার্ড ব্লকের বীরেন্দ্র কুমার মৈত্রাকে পরাজিত করেন। ১৯৯৬ সালে ফরওয়ার্ড ব্লকের বীরেন্দ্র কুমার মৈত্র কংগ্রেসের আলম মোস্তাককে পরাজিত করেন এবং ১৯৯১ , ১৯৮৭ সালে কংগ্রেসের আব্দুল ওয়াহেদকে পরাজিত করেন। ১৯৮২ সালে কংগ্রেসের আব্দুল ওয়াহেদ ফরওয়ার্ড ব্লকের সুভাষ চৌধুরীকে পরাজিত করেন। ১৯৭৭ সালে জনতা পার্টির বীরেন্দ্র কুমার মৈত্র ডাব্লিউপিআই এর এমডি. এলিয়াস রাজীকে পরাজিত করেন।
কংগ্রেসের গৌতম চক্রবর্তী ১৯৭২ সালে জয়ী হন। ১৯৭১ , ১৯৬৯ এবং ১৯৬৭ সালে ডব্লিউপিআই/নির্দল এমডি. এলিয়াস রাজী জয়ী হন। কংগ্রেসের বীরেন্দ্র কুমার মৈত্র ১৯৬২ সালে জয়ী হন। ১৯৫৭ সালে এমডি. এলিয়াস রাজী নির্দল প্রার্থী হিসেবে নির্বাচিত হয়েছিলেন। স্বাধীন ভারতের প্রথম নির্বাচনে ১৯৫১ সালে কংগ্রেসের রাম হরি রায় হরিশ্চন্দ্রপুর আসন লাভ করেন।
গোণ্ডি ভাষা
গোণ্ডি (আ-ধ্ব-ব: "Gōndi") একটি দক্ষিণ-মধ্যাঞ্চলীয় দ্রাবিড়ীয় ভাষা, এটি মূলত মধ্যপ্রদেশ, গুজরাট, তেলেঙ্গানা, মহারাষ্ট্র, ছত্তিসগড়, অন্ধ্রপ্রদেশ তথা উক্ত রাজ্যগুলোর পার্শ্ববর্তী কিছু অঞ্চলের গোণ্ড জাতির প্রায় দুই মিলিয়ন মানুষের মাতৃভাষা। এটি গোণ্ড জাতির ভাষা হলেও বর্তমানে এক-পঞ্চমাংশ গোণ্ডই এই ভাষা বলতে পারে, যা বিলুপ্তির পথে ঝুঁকিপূর্ণ। গোণ্ডি ভাষার সমৃদ্ধ লোক সাহিত্য রয়েছে, যার উদাহরণস্বরূপ বিয়ের সঙ্গীত ও কাহন উল্লেখ্য।
গোণ্ডি ভাষায় দুটি লিঙ্গ পদ্ধতি প্রচলিত, সাধারণত বিশেষ্যগুলো পুংলিঙ্গ অথবা অ-পুংলিঙ্গ হয়ে থাকে। গোণ্ডি ভাষা প্রাথমিকভাবে স্পর্শ ব্যাঞ্জন ("গ্", "জ্", "ḍ", "ড্", "ব্") ও মহাপ্রাণ ব্যাঞ্জন ("ঘ্", "ঝ্", "ঠ্", "ধ্", "ভ্") বিকাশের মাধ্যমে আদি-দ্রাবিড় ভাষা থেকে আলাদা হয়ে স্বতন্ত্র ভাষার রূপ ধারণ।
গোণ্ডির অধিকাংশ উপভাষা এখনও পর্যাপ্তভাবে নথিভুক্ত তথা বর্ণনা করা হয়নি। গুরুত্বপূর্ণ উপভাষাগুলো হলো ডোরলা, কোয়া, মদিয়া, মুরিয়া ও রাজ গোণ্ড। কিছু মৌলিক ধ্বনিতাত্ত্বিক বৈশিষ্ট্য দক্ষিণ-পূর্ব থেকে উত্তর-পশ্চিমাঞ্চলের উপভাষাগুলোকে পৃথক করে। একটি মূল আচরণের প্রাথমিক "স", যা উত্তর ও পশ্চিমাঞ্চলীয় উপভাষায় লক্ষ্য করা যায়, যেখানে দক্ষিণ ও পূর্বাঞ্চলীয় উপভাষায় তা পরিবর্তিত হয়ে "হ" উচ্চারিত হয়; অন্য কিছু উপভাষায় এটি সম্পূর্ণ লুপ্ত। গোণ্ডি ভাষায় অন্যান্য দ্বান্দ্বিক বৈচিত্র্যে যেমন, প্রাথমিক "র" থেকে প্রাথমিক "ল"-এ রূপান্তর এবং "ই" ও "ও" থেকে "আ"-এ রূপান্তর।
গোণ্ডির লেখন পদ্ধতি দুভাগে বিভক্ত যথা: সহজাত লিপির ব্যবহার এবং অ-সহজাত লিপির ব্যবহার।
ঐতিহ্যগতভাবে, কোনও বহুবিস্তৃত সহজাত লিপির অভাবে, গোণ্ডি ভাষা দেবনাগরী ও তেলুগু লিপিতে লেখা হয়।
গোণ্ডির জন্য একটি সহজাত লিপি উদ্ভাবনে উদ্যোগ নেওয়া হয়। ১৯২৮ খ্রিস্টাব্দে, মুন্সি মঙ্গল সিং মাসারাম ব্রাহ্মী অক্ষরগুলির উপর ভিত্তি করে এবং ভারতীয় বর্ণমালার অনুরূপ বিন্যাসে একটি সহজাত লিপি তৈরি করেন। যাইহোক, এই লিপিটি ব্যবহারিক ব্যাপকতা লাভ করেনি, এবং গোণ্ড জাতির অধিকাংশ লোক অশিক্ষিতই থেকে যায়।
ভারতীয় প্রাচ্য পাণ্ডুলিপি গ্রন্থাগার ও গবেষণা কেন্দ্র, মহারাষ্ট্র অনুযায়ী, ঐ লিপিতে ডজন খানিক পাণ্ডুলিপি পাওয়া গেছে। এই লিপি সম্পর্কে গোণ্ডি জাতির মধ্যে সচেতনতা বৃদ্ধি করতে প্রচার অভিযান ও লিপির উন্নয়নমূলক কাজ চলছে।
সমতল ছবির পর্দা
সমতল ছবির পর্দা () এক ধরনের ইলেকট্রনিক প্রদর্শন প্রযুক্তি যাতে একটি পাতলা ও হালকা চতুর্ভুজাকৃতির পর্দা বহু ধরনের বিনোদনধর্মী বা ভোক্তা ইলেকট্রনিক যন্ত্র, ব্যক্তিগত কম্পিউটার, মোবাইল যন্ত্র, চিকিৎসাবৈজ্ঞানিক যন্ত্র, এবং পরিবহন ও শিল্পকারখানার যন্ত্রপাতিতে ব্যবহার করা হয় যাতে দর্শকেরা এটিতে স্থিরচিত্র, চলমান চিত্র (ভিডিও), পাঠ্যবস্তু বা অন্যান্য দর্শনযোগ্য বিষয়বস্তু দেখতে পারে।
এই পর্দাগুলি অতীতের ঐতিহ্যবাহী ক্যাথোড রশ্মি নল (সিআরটি) প্রযুক্তিভিত্তিক টেলিভিশন বা চলমান চিত্র পর্দাগুলির চেয়ে অনেক বেশি হালকা ও পাতলা হয়ে থাকে। সাধারণত এগুলির পুরুত্ব -এর বেশি হয় না। সমতল ছবির পর্দাগুলিকে দুইটি শ্রেণীতে ভাগ করা যায়: উদ্বায়ী ও স্থিতিশীল। উদ্বায়ী ছবির পর্দাগুলিতে পিক্সেল বা চিত্রকোষগুলিকে তাদের অবস্থা ধরে রাখার জন্য এগুলিকে পর্যায়ক্রমে বারংবার ইলেকট্রনিক উপায়ে হালনাগাদ করতে হয়, যেমন তরল-স্ফটিক প্রদর্শক-পর্দা বা এলসিডি। উদ্বায়ী ছবির পর্দাগুলি কেবল তখনই চিত্র প্রদর্শন করতে পারে, যখন এটি কোনও তড়িৎকোষ বা পরিবর্তী তড়িৎপ্রবাহের মূল উৎস থেকে শক্তির সরবরাহ পায়। অন্যদিকে স্থিতিশীল সমতল ছবির পর্দাগুলি দ্বৈতস্থিতিশীল বর্ণ-অবস্থাবিশিষ্ট পদার্থের উপর নির্ভর করে এবং এগুলি শক্তি সরবরাহ বন্ধ হয়ে যাওয়ার পরেও পর্দায় পাঠ্যবস্তু বা চিত্র ধরে রাখতে পারে। একবিংশ শতাব্দীর দ্বিতীয় দশকে এসে সমতল ছবির পর্দাগুলি পূর্বতন ক্যাথোড রশ্মি নল প্রদর্শক-পর্দাগুলিকে সম্পূর্ণরূপে প্রতিস্থাপন করেছে। বহনযোগ্য কম্পিউটার বা ল্যাপটপ, মোবাইল ফোন, স্মার্টফোন, ডিজিটাল ক্যামেরা, ভিডিও ক্যামেরা, পকেটে বহনযোগ্য ভিডিও গেম, ইত্যাদিতে প্রায় সম্পূর্ণরূপে এই পর্দাগুলি ব্যবহার করা হচ্ছে, কেননা এগুলি হাল্কা ও পাতলা বলে সমগ্র যন্ত্রের বহনযোগ্যতা বৃদ্ধি করে।
সমতল ছবির পর্দাগুলি ১৯৬৪ সাল থেকেই গবেষণা পরীক্ষাগারে উপস্থিত ছিল। কিন্তু একবিংশ শতাব্দীর আগে এগুলি বাণিজ্যিকভাবে জনপ্রিয় প্রদর্শক-পর্দায় পরিণত হয়নি। তার আগে ১৯৫০-এর দশকের শুরু থেকে ২০০০-এর দশকের মাঝামাঝি পর্যন্ত টেলিভিশন ও মনিটর বা প্রদর্শকযন্ত্রে ভারী, বিশালাকারের ক্যাথোড রশ্মি নল প্রযুক্তির পর্দা ব্যবহার করা হত।
২০১০-এর দশকের অধিকাংশ সমতল ছবির পর্দায় তরল-স্ফটিক (এলসিডি) অথবা আলোক নিঃসারী ডায়োড (এলইডি) প্রযুক্তি ব্যবহার করা হয়। বেশির ভাগ তরল-স্ফটিক পর্দায় পশ্চাদাগত আলোক-আপতন প্রযুক্তি থাকে যেগুলিকে রঙের ছাকনির মধ্যে দিয়ে প্রবাহিত করিয়ে রঙ প্রদর্শন করা হয়। সমতল ছবির পর্দাগুলি অতীত যুগের সাধারণ ভোক্তার জন্য প্রস্তুত টেলিভিশনগুলির তুলনায় উন্নততর রৈখিকতা ও উচ্চতর রেজোলিউশন বা স্পষ্টতা প্রদান করে। সিআরটি টেলিভিশনের সর্বোচ্চ সম্ভব রেজুলিউশন বা স্পষ্টতার মাত্রা ছিল ১০৮০ আই। এর বিপরীতে অনেক সমতল ছবির পর্দা ১০৮০পি এমনকি ৪ হাজারি রেজোলিউশন নামক স্পষ্টতা-মাত্রায় চিত্র প্রদর্শনে সক্ষম।
২০১০-এর দশকে এসে সমতল ছবির পর্দাগুলিতে স্পর্শসংবেদিতাকে একটি বৈশিষ্ট্য হিসেবে যোগ করা হয়েছে, যা অনেক মোবাইল ফোন, ট্যাবলেট বা ল্যাপটপ কম্পিউটারের পর্দায় ব্যবহার করা হচ্ছে। স্পর্শসংবেদী পর্দাগুলিতে ব্যবহারকারীরা পর্দায় কোন সংবেদী অংশকে স্পর্শ করে বিভিন্ন কাজ সমাধা করতে পারেন, যেমন টাইপিং, হাতে লেখা, পর্দার এক অবস্থান থেকে অন্য অবস্থানে কিছু সরানো, অবাস্তব বোতাম টেপা, ইত্যাদি।
১৯৭৮ ফিফা বিশ্বকাপ
১৯৭৮ সালে ১১ তম ফিফা বিশ্বকাপ অনুষ্ঠিত হয় আর্জেন্টিনার ৫ টি শহরের ৬টি ভেন্যুতে। ১-২৫ জুন অনুষ্ঠিত সেই বিশ্বকাপে সর্বমোট ১৬ টি দেশ অংশ নেয়। ২৫ জুনের ফাইনালে মুখোমুখি হয় আর্জেন্টিনা এবং নেদারল্যান্ড। আর্জেন্টিনা ৩-১ গোলের ব্যবধানে নেদারল্যান্ড কে হারিয়ে বিশ্বকাপ ফুটবলের শিরোপা ১ম বারের মতো ঘরে তোলে। ৩য় এবং ৪র্থ স্থান পায় যথাক্রমে ব্রাজিল এবং ইটালি । সর্বমোট ম্যাচ হয় ৩৮টি এবং গোল হয় ১০২টি। সর্বোচ্চ গোলদাতা এবং সেরা খেলোয়াড় নির্বাচিত হন ম্যারিও ক্যাম্পেস।
১৯৭৮ আর্জেন্টিনা বিশ্বকাপে প্রথম চালু হয়েছিল টাইব্রেকার। সেবার অবশ্য টাইব্রেকারের প্রয়োজন হয়নি।
মোঃ আবুল কালাম
মো: আবুল কালাম (জন্ম: ২৫ জুলাই ১৯৫৬) বাংলাদেশের নাটোর-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মো: আবুল কালামের পৈতৃক বাড়ি নাটোর জেলার লালপুর উপজেলার চকশোড মিলকীপাড়া গ্রামে। তিনি আইন বিষয়ে স্নাতকোত্তর ডিগ্রি অর্জন করেছেন।
পেশায় আইনজীবী আবুল কালাম রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
শফিকুল ইসলাম শিমুল
শফিকুল ইসলাম শিমুল (জন্ম: ০৩ জুলাই ১৯৭৬) বাংলাদেশের নাটোর-২ (নাটোর সদর উপজেলা ও নলডাঙ্গা উপজেলা) আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
শফিকুল ইসলাম শিমুলের পৈতৃক বাড়ি নাটোর জেলার নাটোর সদর উপজেলায়। তিনি আইন বিষয়ে স্নাতক ডিগ্রি অর্জন করেছেন।
পেশায় ঠিকাদার ও সরবরাহকারী শফিকুল ইসলাম শিমুল রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
আব্দুল কুদ্দুস (রাজনীতিবিদ)
মো: আব্দুল কুদ্দুস (জন্ম: ৩০ অক্টোবর ১৯৪৬) বাংলাদেশের নাটোর-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আব্দুল কুদ্দুসের পৈতৃক বাড়ি নাটোর জেলার গুরুদাসপুর উপজেলার চাঁচকৈড় কাচারীপাড়া গ্রামে। তিনি রাজশাহী বিশ্ববিদ্যালয় থেকে স্নাতকত্তোর ডিগ্রি অর্জন করেছেন।
কৃষির সাথে যুক্ত আব্দুল কুদ্দুস রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন।
২০১৮ মহিলাদের টুয়েন্টি২০ এশিয়া কাপ
২০১৮ মহিলা টুয়েন্টি২০ এশিয়া কাপ এশিয়ান ক্রিকেট কাউন্সিল আয়োজিত এসিসি প্রমীলা এশিয়া কাপের সপ্তম সংস্করণ এবং সর্বশেষ তিন সংস্করণ ধরে ২০ ওভারের খেলা হচ্ছে। এটি ২০১৮ সালের ৩ থেকে ১৮ জুন পর্যন্ত মালয়েশিয়ায় অনুষ্ঠিত হয়। টুর্নামেন্টে অংশ নিয়েছিল বাংলাদেশ, ভারত, মালয়েশিয়া, পাকিস্তান, শ্রীলংকা এবং থাইল্যান্ড। গতবছরের বিজয়ী ছিল ভারত। এই বছর শিরোপা জয় করেছে বাংলাদেশ।
২০১৮ সালের ৬ জুন গ্রুপ পর্বে বাংলাদেশ ভারতকে সাত উইকেটে হারায়। এটা ছিল নারীদের আন্তর্জাতিক ক্রিকেট খেলায় ভারতের বিপক্ষে বাংলাদেশের প্রথম জয় এবং এশিয়া কাপের কোন খেলায় ভারতের প্রথম পরাজয়। একই বছরের ৯ জুন থাইল্যান্ড শ্রীলংকাকে হারায়। এটা ছিল কোন পূর্ণাঙ্গ সদস্যের বিরুদ্ধে তাদের প্রথম জয়।
পাকিস্তানকে ৭ উইকেটে হারিয়ে ভারত প্রথম দল হিসেবে ফাইনালে উঠে। মালয়েশিয়াকে ৭০ রানে হারিয়ে বাংলাদেশ ভারতের সাথে ফাইনালে মুখোমুখি হয়। এই নিয়ে ভারত ৭ম বারের মত ফাইনালে উঠে এবং বাংলাদেশ প্রথম বারের মত। ভারতকে তিন উইকেটে হারিয়ে বাংলাদেশ শিরোপা জিতে নেয় এবং ভারতের পর একমাত্র দল হিসেবে এই শিরোপা অর্জনের সম্মান লাভ করে।
হাবিবে মিল্লাত
ডা: মো: হাবিবে মিল্লাত (জন্ম: ১৫ জানুয়ারি ১৯৬৬) বাংলাদেশের সিরাজগঞ্জ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
হাবিবে মিল্লাতের পৈতৃক বাড়ি সিরাজগঞ্জ জেলার সিরাজগঞ্জ সদর উপজেলায়। তিনি এমবিবিএস ডিগ্রি অর্জন করেছেন।
পেশায় চিকিৎসক ডা: হাবিবে মিল্লাত রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
তানভীর ইমাম
তানভীর ইমাম (জন্ম: ১ জানুয়ারি ১৯৬০) বাংলাদেশের সিরাজগঞ্জ-৪ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
তানভীর ইমামের পৈতৃক বাড়ি সিরাজগঞ্জ জেলার উল্লাপাড়া উপজেলার খান সনতোলা গ্রামে। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।
পেশায় রাজনীতির সাথে যুক্ত তানভীর ইমাম রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
আব্দুল মজিদ মন্ডল
আ: মজিদ মন্ডল (জন্ম: ৯ জুলাই ১৯৪৮) ছিলেন বাংলাদেশের সিরাজগঞ্জ-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মজিদ মন্ডলের পৈতৃক বাড়ি সিরাজগঞ্জ জেলার শাহজাদপুর উপজেলার রূপনাই উত্তরপাড়া গ্রামে। তিনি স্বশিক্ষায় শিক্ষিত।
পেশায় ব্যবসায়ী মজিদ মন্ডল রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
হাসিবুর রহমান স্বপন
হাসিবুর রহমান স্বপন (জন্ম: ১৬ জুন ১৯৫৬) বাংলাদেশের সিরাজগঞ্জ-৬ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
হাসিবুর রহমান স্বপনের পৈতৃক বাড়ি সিরাজগঞ্জ জেলার শাহজাদপুর উপজেলার দ্বারিয়াপুর গ্রামে। তিনি এইচএসসি ডিগ্রি অর্জন করেছেন।
পেশায় ব্যবসায়ী হাসিবুর রহমান স্বপন রাজনীতির সঙ্গে সক্রিয় ভাবে যুক্ত আছেন। তিনি দ্বিতীয় মতো সংসদ সদস্য নির্বাচিত হয়েছেন।
শামসুল হক টুকু
শামসুল হক টুকু (জন্ম: ৩১ মে ১৯৪৮) বাংলাদেশের পাবনা-১ আসনের সংসদ সদস্য। তিনি ২০০৯ ও ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি স্বরাষ্ট্র মন্ত্রণালয়ের প্রতিমন্ত্রীর দায়িত্ব পালন করেছেন।
শামসুল হক টুকুর পৈতৃক বাড়ি পাবনা জেলার বেড়া উপজেলার বৃশালিখা গ্রামে। তিনি ব্যবসায় বিষয়ে স্নাতকোত্তর এবং এলএলবি ডিগ্রি অর্জন করেছেন।
পেশায় আইনজীবী শামসুল হক টুকু রাজনীতির সঙ্গে সক্রিয় ভাবে যুক্ত আছেন। তিনি দ্বিতীয় মতো সংসদ সদস্য নির্বাচিত হয়েছেন।
খন্দকার আজিজুল হক আরজু
খন্দকার আজিজুল হক আরজু (জন্ম: ৭ এপ্রিল ১৯৫৮) বাংলাদেশের পাবনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
আজিজুল হক আরজুর পৈতৃক বাড়ি পাবনা জেলার বেড়া উপজেলার রাজনারায়নপুর গ্রামে। তিনি ব্যবসায় বিষয়ে স্নাতকোত্তর ডিগ্রি অর্জন করেছেন।
পেশায় ব্যবসায়ী আজিজুল হক আরজু রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
সমকামী উভকামী ও রুপান্তরকামীদের ২০০১ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০০১ সালে এলজিবিটি মানুষদের অধিকার আদায়ের আন্দোলনের গুরুত্বপুর্ণ ঘটনা সমুহের তালিকা নীচে উদ্ধৃত হলো।
কিউবানা ডি এভিয়েশন ফ্লাইট ৯৭২
কিউবানা ডি এভিয়েশন ফ্লাইট ৯৭২ (সিইউ৯৭২/সিইউবি৯৭২) হল কিউবার হাভানার জোসে মার্টি আন্তর্জাতিক বিমানবন্দর থেকে কিউবার, হুগুইনের ফ্রাঙ্ক পাইস বিমানবন্দরের মধ্যে নির্ধারিত অন্তর্দেশীয় উড়ান। ১৭ মে, ২০১৮ সালে, ৩৯ বছর বয়েসী বোয়িং ৭৩৭-১১৫ অ্যাড হাভানা শহর থেকে কিছুটা পথ চলার পর শহরের কেন্দ্র থেকে ১৯ কিলোমিটার (১২ মাইল) দূরে সান্তিয়াগো ডি লাস ভেগাস কাছাকাছি পৌঁছানোর পর বিমানটি দূর্ঘটনার কবলে পড়ে। বিমানের মধ্যে ১১২ জন মারা যান এবং এক যাত্রী গুরুতর আহত হন। প্রাথমিকভাবে চারজন বেঁচে ছিল, কিন্তু তাদের তিনজন পরে হাসপাতালে মারা যান। বেশিরভাগ মৃত্য ব্যক্তি ছিল কিউবান।
দুর্ঘটনার পর শীঘ্রই বিশিষ্ট কর্মকর্তারা দূর্ঘটনার স্থান পরিদর্শন করেন, পরে শোকের জন্য একটি কল এবং অর্ধনমীত করা হয় দেশের জাতীয় পতাকা। মার্কিন যুক্তরাষ্ট্র কিউবান কর্তৃপক্ষের দুর্ঘটনার তদন্ত করতে সাহায্য করেছে; দুর্ঘটনার তদন্তের এই প্রস্তাবটি গ্রহণ করা হয়েছিল, [উদ্ধৃতি প্রয়োজন] এবং তদন্ত চলছে।
উড়োজাহাজটি ছিল বোয়িং ৭৩৭ -১১৫ অ্যাড উড়োজাহাজ, এবং এটি মেক্সিকান শর্ট্টার গ্লোবাল এয়ার (এরিলিনিয়াস ডামোজ, এসএ ডি। ডি। ভি।) দ্বারা পরিচালিত, কিউবানা ডি এভিয়েশন-এর পক্ষ থেকে হাভানা থেকে হলুঙ্গিতে নির্ধারিত অন্তর্দেশীয় উড়ান। বিমানটির উদ্বোধনী উড়ান ছিল জুলাই ১৯৭৯ সাল, এবং বিভিন্ন বিমান সংস্থার মালিকানাধীন পরে এটি জুলাই ২০১১ সালে গ্লোবাল এয়ারে কাছে এসেছিল, যা বিমানটির যাত্রা শুরু করে কিউবানা ডি এভিয়েশের মধ্যমে ২০১৮ সালে।
গ্লোবাল এয়ারের একটি বিবৃতিতে বলা হয় যে তার বিমান নভেম্বর ২০১৭ সালের মেক্সিকান সরকারের পরিদর্শনের পাশাপাশি এটি বিমান চালানোর এবং লিজের অনুমোদনের সাথে যুক্ত ছিল।
রাষ্ট্রপতি মিগুয়েল ডিয়াজ-ক্যানেল, স্বাস্থ্যমন্ত্রী রবার্ট মোরালেস এবং অন্যান্য স্থানীয় কর্তৃপক্ষ উদ্ধার অভিযান পর্যবেক্ষণ ও নিরীক্ষণের জন্য ওই স্থানে এসে পৌঁছেছিলেন। দূর্ঘটনা শিকার হওয়া বিমানের যাত্রীদের পরিবার ও আত্মীয়-স্বজনরাও এই স্থানে জড়ো হন এবং পরে বিমানবন্দরে নিয়ে যাওয়া হয় সকলকে।
দেশটি ২০ মে সকলা ৬ টা থেকে ১৯ মে ১২ টা পর্যন্ত শোকের একটি সরকারী সময় ঘোষণা করে, সরকার ও সামরিক স্থাপনাগুলির বাইরে জাতীয় পতাকা অর্ধনমীত করা হয়।
মৃতদের চিহ্নিত করার জন্য আত্মীয়কে হাভানায় আহ্বান করা হয়।
কিম বার্নেট
কিম জন বার্নেট (; জন্ম: ১৭ জুলাই, ১৯৬০) স্টাফোর্ডশায়ারের লিকে জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ১৯৮৮ থেকে ১৯৮৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, দলের প্রয়োজনে ডানহাতে লেগ ব্রেক বোলিং করতেন কিম বার্নেট।
মূলতঃ ডার্বিশায়ারের পক্ষে ১৯৭৯ থেকে ১৯৯৮ সাল পর্যন্ত খেলতেন। এছাড়াও ১৯৯৯ থেকে ২০০২ সাল পর্যন্ত গ্লুচেস্টারশায়ারে খেলেছেন। পাশাপাশি দক্ষিণ আফ্রিকান ঘরোয়া ক্রিকেটে বোল্যান্ড ও ইম্পালাসের প্রতিনিধিত্ব করেছেন তিনি। নিজ কাউন্টি দল ডার্বিশায়ারের পক্ষে খেলেছেন। এ ক্লাবটির পক্ষে ১৯৮৩ থেকে ১৯৯৫ সাল পর্যন্ত অধিনায়কত্ব করেছেন।
এরপর থেকে বেশ কয়েকবছর ক্লাবের পক্ষে খেলেন। কিন্তু, ১৯৯৯ সালে খেলোয়াড় ও কাউন্টি কর্তৃপক্ষের সাথে মতভেদের কারণে দল ত্যাগ করেন ও গ্লুচেস্টারশায়ারে যোগ দেন। তবে, ২০০২ মৌসুমের পর পুণরায় চুক্তি নবায়ণ করা না হলে তিনি ক্ষুদ্ধ হন। এর পরিপ্রেক্ষিতে তিনি প্রথম-শ্রেণীর ক্রিকেটকে বিদায় জানান। তাস্বত্ত্বেও, অঞ্চলভিত্তিক লীগ প্রতিযোগিতায় অংশ নিতে থাকেন তিনি।
সমগ্র খেলোয়াড়ী জীবনে ৪৭৯টি প্রথম-শ্রেণীর খেলায় অংশ নিয়েছেন কিম বার্নেট। এ সময়ে ৪০.৩৮ গড়ে ২৮,৫৯৩ রান তুলেছেন। তন্মধ্যে, ৬১টি সেঞ্চুরি করেছেন। লিচেস্টারশায়ারের বিপক্ষে নিজস্ব সর্বোচ্চ অপরাজিত ২৩৯ রান তুলেন। ষোলবার সহস্রাধিক রান সংগ্রহ করেন। তন্মধ্যে, একাধারে এগারোবার এ কৃতিত্ব প্রদর্শন করেছেন।
সমগ্র খেলোয়াড়ী জীবনে মাত্র চারটি টেস্ট খেলায় অংশ নিতে পেরেছেন। এরজন্য অংশতঃ দূর্ভাগ্য ও নিজস্ব মতামত দায়ী ছিল। ২৫ আগস্ট, ১৯৮৮ তারিখে শ্রীলঙ্কার বিপক্ষে তাঁর টেস্ট অভিষেক ঘটে।
১৯৮৮-৮৯ মৌসুমে ভারত সফরের জন্য ইংরেজ দলের অন্যতম সদস্যরূপে মনোনীত হন। কিন্তু, ঐ সফরটি বাতিল হয়ে যায়। পরবর্তীতে ১৯৮৯-৯০ মৌসুমে মাইক গ্যাটিংয়ের নেতৃত্বাধীন বিদ্রোহী দলের সফরে অংশ নেন। ফলশ্রুতিতে তাৎক্ষণিকভাবে তিন বছরের জন্য টেস্ট ক্রিকেট খেলা থেকে নিষিদ্ধঘোষিত হন।
ব্যাটসম্যান হিসেবে ভূমিকা রাখলেও কার্যকরীভাবে লেগ স্পিন বোলিং করতেন। ১৯৯৪ সালে ১৩.৩০ গড়ে ইংরেজ প্রথম-শ্রেণীর বোলিং গড়ে শীর্ষস্থান দখল করেন। তবে তিনি মাত্র তেরো উইকেট পেয়েছিলেন। ১৯৮৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
একদিনের ক্রিকেটে বার্নেটের ভূমিকা নিয়ে গ্লুচেস্টারশায়ারের সাবেক কোচ জন ব্রেসওয়েল মন্তব্য করেন যে, তিনি অত্যন্ত সফল দলে খেলে গুরুত্বপূর্ণ ভূমিকা রেখেছেন।
ক্রিকেট থেকে অবসর নেয়ার পর মাইনর কাউন্টিজের দল স্টাফোর্ডশায়ারের কোচের দায়িত্ব পালনসহ খেলায় অংশ নেন। ক্রিকেটে মনোনিবেশ ঘটানোর পূর্বে রোচেস্টার এফসি ও লিক টাউনের পক্ষে ক্লাব ফুটবলে অংশগ্রহণ করেছেন।
ক্যাথি বেট্‌স
ক্যাথি বেট্‌স নামে সুপরিচিত ক্যাথলিন ডয়েল বেট্‌স (; জন্ম: ২৮ জুন ১৯৪৮) হলেন একজন মার্কিন অভিনেত্রী ও পরিচালক। তিনি মঞ্চে অভিনয়ের মাধ্যমে তার কর্মজীবন শুরু করেন এবং ১৯৮৩ সালের "নাইট, মাদার" মঞ্চনাটকে অভিনয় করে মঞ্চনাটকে শ্রেষ্ঠ কেন্দ্রীয় অভিনেত্রী বিভাগে টনি পুরস্কারের মনোনয়ন লাভ করেন। তিনি "মিজারি" (১৯৯০) চলচ্চিত্রে তার অভিনয়ের জন্য প্রশংসিত হন এবং শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। পরবর্তীতে তিনি "ফ্রাইড গ্রিন টম্যাটোস" (১৯৯১), "ডলোরেস ক্লেইবর্ন" (১৯৯৫) ও "টাইটানিক" (১৯৯৭) চলচ্চিত্রে অভিনয় করেন।
টেলিভিশনে কাজের জন্য তিনি ১৪টি এমি পুরস্কারের মনোনয়ন লাভ করেন এবং তন্মধ্যে দুটি "হ্যারিস ল" টেলিভিশন ধারাবাহিকের জন্য। তিনি এফএক্স টেলিভিশনের ভীতিপ্রদ-থ্রিলার ধারাবাহিক "আমেরিকান হরর স্টোরি"র তৃতীয় মৌসুমে মাদাম মারি দেলফিন লালোরি চরিত্রে অভিনয় করে একটি এমি পুরস্কার লাভ করেন। ২০১২ সালে তিনি সিবিএস চ্যানেলের হাস্যরসাত্মক ধারাবাহিক "টু অ্যান্ড আহাফ মেন"-এ চার্লি হারপার চরিত্রের ভূত ভূমিকায় অভিনয় করে অপর একটি এমি পুরস্কার লাভ করেন।
বেট্‌স ১৯৪৮ সালের ২৮শে জুন টেনেসির মেম্ফিসে জন্মগ্রহণ করেন। তিনি তার পিতামাতার তিন কন্যার মধ্যে সর্বকনিষ্ঠ। তার পিতা ল্যাংডন ডয়েল বেট্‌স ছিলেন একজন প্রকৌশলী এবং মাতা বার্টি ক্যাথলিন (জন্মনাম: টলবার্ট, ১৯০৭-১৯৯৭) ছিলেন একজন গৃহিণী। তার পিতামহ ফিনিস এল বেট্‌স ছিলেন একজন আইনজীবী ও লেখক। তার একজন আইরিশ প্র-প্র-পিতামহ আয়ারল্যান্ড থেকে লুইসিয়ানার নিউ অরলিন্সে আসেন এবং তৎকালীন রাষ্ট্রপতি অ্যান্ড্রু জ্যাকসনের চিকিৎসকের দায়িত্ব পালন করেন।
বেট্‌স ১৯৬৫ সালে হোয়াইট স্টেশন হাই স্কুল থেকে পাস করেন এবং সাউদার্ন মেথডিস্ট বিশ্ববিদ্যালয়ে নাট্যকলা বিষয়ে পড়াশুনা করেন। বিশ্ববিদ্যালয়ে পড়াকালীন তিনি আলফা ডেল্টা পি সরোরিটির সদস্য ছিলেন। ১৯৭০ সালে তিনি অভিনয়ে কর্মজীবন গড়ার লক্ষ্যে নিউ ইয়র্ক সিটিতে চলে যান।
নারীরা হল বিস্ময়কর প্রভাবক
নারীরা হল বিস্ময়কর প্রভাবক বিষয়টি হল মনস্তাত্বিক ও সমাজবিজ্ঞান বিষয়ক গবেষণার একটি উপাদান। এই ধরনের গবেষনা থেকে দেখা গিয়েছে যে, পুরুষের তুলনায় নারীর প্রতি মানুষের ইতিবাচক দৃষ্টিকোণ আছে। এই পক্ষপাতিত্ব বোধ নারীর প্রতি সাধারণ ক্ষেত্রে আবেগতাড়িত পক্ষপাতীয়ভাবে প্রতিফলিত হয়।
এই ফ্রেজটি এলাইস ইগলি এবং এন্টোনিও ম্লাডিনিক ১৯৯৪ সালে প্রথম প্রস্তাব করেন। তারা তাদের গবেষণায় দেখতে পান, গবেষণায় অংশগ্রহন কারী নারী পুরুষ উভয়ই নারীর প্রতি ইতিবাচক দৃষ্টিকোন পোষণ করেন।
গবেষকরা অনুমান করেছেন যে, সাধারণ জনগনের মধ্যে নারীর প্রতি এই ইতিবাচক দৃষ্টিভঙ্গির মুল কারণ হলো, নারীর সন্তান প্রতিপালনের বৈশিষ্ট্যের জন্য। এই বৈশিষ্ট্যটিকে নারীর পুরুষকে যৌনতায় প্রাধান্য দেওয়ার অংশ হিসাবে বিবেচনা করা হয়, যাকে এম্বিভ্যালেন্ট সেক্সিজম বলা হয়।
১৯৯৪ সালের গবেষণা প্রবন্ধে গবেষক এলাইস ইগকি এবং এনটনিও ম্লাডিনাক এই বিষয়ের প্রবর্তন ঘটান। সেখানে তারা নারীর বিরুদ্ধে যে কুসংস্কার সংক্রান্ত যে দৃষ্টভঙ্গীর কথা সর্বত্র বলা হয়, তার বিরুদ্ধে প্রশ্ন উথ্থাপন করেন। তারা এ সংক্রান্ত শেষতক মীমাংসা হয়নি এরকম গবেষণা দেখতে পান; যা এই পক্ষপাতের দিকে যায় (অর্থাৎ নারীর প্রতি পজেটিভ)। তারা যুক্তরাষ্ট্রের শিক্ষার্থীদের মধ্যে হওয়া ১৯৮৯ সালে এবং ১৯৯৩ সালের গবেষণায় দেখতে পান সেখানেও নারীর প্রতি পজেটিভ দৃষ্টিকোণ পোষণ করার বিষয়টি উঠে এসেছে।
১৯৮৯ সালে পারডু বিশ্ববিদ্যালয়ের ২০৩ জন মনস্তত্বের শিক্ষার্থীকে ২০ টি দলে বিভক্ত করে প্রশ্ন করা হয়েছিল। সেখানে দেখা গিয়েছিল, নারী ও নারী স্টেরিওটাইপের প্রতি ধনাত্মক দৃষ্টিভঙ্গী উঠে এসেছিল।
১৯৯১ সালে পারডু বিশ্ববিদ্যালয়ের ৩২৪ জন শিক্ষার্থীকে ২০ টি গ্রুপে ভাগ করে নানাবিধ প্রশ্ন করা হয়েছিল। তারা নারী পুরুষের সামাজিক নানা বিষয় নিয়ে প্রশ্নোত্তর পর্বে উত্তির ফিয়েছিল। যেখানে নারীর মনোভাবকে উচ্চ র‍্যাংকে অঙ্কিত করা হয়েছিল।
লিঙ্গ পক্ষপাতের উপর একটি গবেষণা করেন, সেই গবেষণায় অংশগ্রহণকারীদের কোন লিঙ্গের মানুষ ভালো এই ধরনের সরাসরি কোনো প্রশ্ন করা হয় নি, অংশগ্রহণকারীরা পুরডু এবং রাটগার্সের ছিল। তাদের কম্পিউটারে কিছু কাজ দেওয়া হয়। সেখানে লিঙ্গভিত্তিক প্রীতিকর এবং অপ্রীতিকর বৈশিষ্ট্য দিয়ে পর্যবেক্ষণ করা হয়; কিভাবে মানুষ ভিন্ন লিঙ্গের সাথে সেগুলোকে সামঞ্জস্য করছে। এই কাজে দেখার চেষ্টা করা হয়; প্রীতিকর শব্দকে (যেমনঃ ভালো, সুখী এবং ঔজ্জ্বল্য) নারীর সাথে এবং অপ্রীতিকর শব্দ (যেমনঃ খারাপ, অসাধু, বিরক্তিকর) পুরুষের সাথে সংযুক্ত করা হচ্ছে কিনা।
এই গবেষণা থেকে দেখা গিয়েছে যে, নারী এবং পুরুষ উভয়ের নারীর প্রতি অনুকুলীয় দৃষ্টিভঙ্গী আছে। নারীর দলীয় পক্ষপাতিত্বে তা ৪.৫ গুণ শক্তিশালী।
কিছু গবেষক দাবী করেছেন "নারীরা অসাধারন" এই প্রভাবটা শুধুমাত্র তখনি প্রযোজ্য হয়; যখন নারীরা ঐতিহ্যবাহী পুরাতন লিঙ্গভিত্তিক কাজ যেমনঃ শিশু লালনপালন করে ও ঘরে গৃহিনী হিসেবে কাজ করেন।
ভিটামিন বি কমপ্লেক্স
ভিটামিন বি ভিটামিন বি কমপ্লেক্স নামেও পরিচিত। এই ভিটামিন পানিতে দ্রবণীয় এবং ভঙ্গুর। বি ভিটামিনের অনেকগুলো কার্বোহাইড্রেট বিপাকে বিশেষ ভূমিকা পালন করে। এখানে বিভিন্ন ধরণের ভিটামিন বি সম্বন্ধে আলোচনা করা হয়েছে।
ভিটামিন বি ওয়ান বা থায়ামিন
ভিটামিন ব১-এর রাসায়নিক নাম থায়ামিন যা একটি বর্ণহীন, কেলাসাকৃতির পদার্থ। থায়ামিন শরীরের ভিতর থায়ামিন পাইরোফস্ফেটে পরিণত হয় যা কার্বোহাইড্রেট বিপাকে একটি সহ-উৎসেচক (যা উৎসেচকের সাথে মিলিত হতে হয়ে কিছু আংশিক বিক্রিয়া অণুঘটিত করে) হিসেবে কাজ করে । থায়ামিনের অভাবে বেরিবেরি রোগ হয় যা পেশী দূর্বল করে দেয়। এছাড়াও হৃৎপিণ্ডের আকার বেড়ে যাওয়া, পায়ে খিল ধরা এবং চূড়ান্ত পর্যায়ে হৃৎযন্ত্রের ক্রিয়া বন্ধ হয়ে মৃত্যুর কারণ হিসেবে এই ভিটামিনের অভাব কাজ করে। স্নায়ু উদ্দীপক পদার্থ সংশ্লেষণে এটি ভূমিকা রাখে। সবচেয়ে বেশী থায়ামিন সমৃদ্ধ খাদ্যের মধ্যে রয়েছে: শূকরের মাংস, যকৃত, হৃৎপিণ্ড এবং বৃক্কের মাংস, ভাঁটিখানার ঈস্ট, চর্বিহীন মাংস, ডিম, ঢেকিছাটা চাল, শস্যদানা, গমের বীজ, বৈঁচী (এ ধরণের বীচিশূন্য ফল),চিনাবাদাম এবং শুঁটি। শস্যপেষাই কলের মাধ্যমে শস্যদানা ঝালঅই করার সময় এর থায়ামিনসমৃদ্ধ অংশগুলো নষ্ট হয়ে যায়। তাই চাল বা পেষাইকৃত গমে থায়ামিনের পরিমাণ কম থাকে। বর্তমানকালের গবেষণায় চাল ও গমে থায়ামিনের পরিমাণ বেশ বাড়ানো সম্ভব হয়েছে, তথাপি অনুন্নত বা উন্নয়নশীল দেশগুলোতে এই সমস্যা রয়েই গেছে।
ব্রুস ডেভিসন
ব্রুস ডেভিসন (; জন্ম: ২৮ জুন ১৯৪৬) হলেন একজন মার্কিন অভিনেতা ও পরিচালক। তিনি ভীতিপ্রদ চলচ্চিত্র "উইলার্ড" (১৯৭১)-এ শ্রেষ্ঠাংশে অভিনয় করে পরিচিতি অর্জন করেন। তিনি "লংটাইম কম্প্যানিয়ন" (১৯৮৯) চলচ্চিত্রে তার কাজের জন্য প্রশংসিত হন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং একাডেমি পুরস্কারের মনোনয়ন লাভ করেন। তিনি এক্স-মেন চলচ্চিত্র ধারাবাহিকের "এক্স-মেন" (২০০০) ও "এক্স২" (২০০৩) চলচ্চিত্রে খলচরিত্র সিনেটর রবার্ট কেলি চরিত্রে অভিনয় করেন।
ডেভিসন ২০১০-এর দশকে ফ্রেড শেপিসির "ওয়ার্ডস অ্যান্ড পিকচার্স" (২০১৩) চলচ্চিত্র, "দ্য ফস্টার্স" (২০১৫-২০১৬) টেলিভিশন ধারাবাহিক এবং মাইলস টেলার ও অ্যানা কেন্ড্রিকের সাথে "গেট আ জব" (২০১৬) চলচ্চিত্রে অভিনয় করেন।
মগবান ইউনিয়ন
মগবান বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
মগবান ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।
২০১১ সালের পরিসংখ্যান অনুযায়ী মগবান ইউনিয়নের লোকসংখ্যা ৭,৩৮০ জন। এর মধ্যে পুরুষ ৩,৮০০ জন এবং মহিলা ৩,৫৮০ জন।
রাঙ্গামাটি সদর উপজেলার দক্ষিণ-পশ্চিমাংশে মগবান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে সাপছড়ি ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও জীবতলী ইউনিয়ন; দক্ষিণে জীবতলী ইউনিয়ন ও কাপ্তাই উপজেলার কাপ্তাই ইউনিয়ন এবং পশ্চিমে কাপ্তাই উপজেলার ওয়াজ্ঞা ইউনিয়ন ও কাউখালী উপজেলার ঘাগড়া ইউনিয়ন অবস্থিত।
মগবান ইউনিয়ন রাঙ্গামাটি সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১০৬নং কামিলাছড়ি", "১০৭নং বড়াদম", "১০৮নং মানিকছড়ি" এবং "১১৫নং মগবান" এ ৪টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
মগবান ইউনিয়নের স্বাক্ষরতার হার ৩৭.৩৯%। এ ইউনিয়নে ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
মগবান ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ।
সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
মগবান ইউনিয়নের মধ্যাংশ জুড়ে রয়েছে কাপ্তাই হ্রদ।
মগবান ইউনিয়নের প্রধান হাট-বাজার হল ধনপাতা মুখ নতুন বাজার।
সমকামী উভকামী ও রুপান্তরকামীদের ২০০২ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০০২ সালে এলজিবিটি মানুষদের অধিকার আদায়ের আন্দোলনের গুরুত্বপুর্ণ ঘটনা সমুহের তালিকা নীচে উদ্ধৃত হলো।
গোণ্ড জাতি
গোণ্ডি (Gōndi) গোঁড় অথবা গোণ্ড জাতি একটি ভারতীয় আদিবাসী জাতি যারা দ্রাবিড় ভাষায় কথা বলে। এই জাতির মানুষ মধ্যপ্রদেশ, পূর্ব মহারাষ্ট্র (বিদর্ভ) ছত্তিসগড়, উত্তরপ্রদেশ, তেলেঙ্গানা, অন্ধ্রপ্রদেশ, বিহার পশ্চিম ওড়িশায় প্রভৃতি এলাকায় ছড়িয়ে রয়েছে।
গোণ্ডদের "রাজ গোণ্ড"ও বলা হয়ে থাকে। ১৯৫০-এর দশকে শব্দটির বহুলভাবে ব্যবহৃত হলেও, বর্তমানে এর ব্যবহার হয় না বললেই চলে, এর কারণ সম্ভবত গোণ্ড রাজাদের রাজনৈতিক ক্ষমতার বিলোপ। গোণ্ডি ভাষা দ্রাবিড় ভাষা পরিবারের অংশ এবং তেলুগু ভাষার সাথে ঘনিষ্ঠভাবে সম্পর্কিত। গোণ্ডি জাতির প্রায় অর্ধেক লোক গোণ্ডি ভাষায় কথা বলে এবং বাকিরা হিন্দি, মারাঠি সহ অন্যান্য ইন্দো-আর্য ভাষায় কথা বলে।
১৯৭১ খ্রিস্টাব্দের আদমশুমারি অনুযায়ী, তাদের জনসংখ্যা ৫.০১ মিলিয়ন। ১৯৯১-এর আদমশুমারিতে তা বৃদ্ধি পেয়ে ৯.৩ মিলিয়ন হয়এবং ২০০১ আদমশুমারিতে প্রয় ১১ মিলিয়ন হয়ে যায়। গত কয়েক দশক ধরে তারা ভারতের মধ্যাঞ্চলের নকশাল–মাওবাদী বিদ্রোহের সাক্ষী। নক্সাল বিদ্রোহীদে বিরুদ্ধে লড়তে গোণ্ডি জাতির লোকেরা, ছত্তিসগড় সরকারের নির্দেশে সালওয়া জুড়ুম নামে একটি সশস্ত্র বাহিনী গঠন করে।
ইতিহাসবিদগণ ধারণা করেন যে, গোণ্ড জাতির রাজাগণ ১৩ম শতক থেকে ১৯শ শতকের মাঝামাঝি সময় গণ্ডোয়ানা নামক অঞ্চলটি শাসন করতেন; যা বর্তমানে পূর্ব মধ্যপ্রদেশ, ছত্তিশগড় ও পশ্চিম ওড়িশার অন্তর্গত। মুসলিম লেখকগণ ১৪ম শতকরের পরবর্তী সময়ে গোণ্ড রাজত্বের উত্থানে বর্ণনা দিয়েছেন।
গোণ্ডরা ১৬ম শতক ও ১৮ম শতকের মাঝামাঝি সময়ে মধ্য ভারতের চারটি রাজ্যে (গার্হা রাজ্য, দেওগড়, চন্দ, ও খের্লা রাজ্য) রাজত্ব করেন। সেসময় তাঁরা উল্লেখযোগ্য সংখ্যক দুর্গ, প্রাসাদ, হ্রদ, ও মন্দির নির্মাণ করেন। গণ্ডোয়ানা রাজ্য ১৬ম শতাব্দীর শেষার্ধ সময় পর্যন্ত ঠিকে ছিল। ১৬৯০ খ্রিস্টাব্দে মারাঠাগণ কর্তৃক মুঘলরা পরাস্ত হলে মালবা অঞ্চলের নিয়ন্ত্রণ গোণ্ডরা ফিরে পায়। ১৭৪০ খ্রিস্টাব্দে মারাঠাগণ গণ্ডোয়ানা দখল করে নিজেদের ক্ষমতা প্রতিষ্ঠিত করে। মারাঠাগণ গোণ্ড রাজাদের উৎখাত করে এবং তাদের অধিকাংশ এলাকা দখল করে নেয়, যদিও কিছু গোণ্ড জমিদারি সাম্প্রতিক সময় পর্যন্ত ছিল।
বহু জ্যোতির্বিদ্যাগত ধারণা সম্পর্কে প্রাচীন গোণ্ডরা অবহিত ছিলেন। সূর্য, চাঁদ, নক্ষত্রপুঞ্জ ও ছায়াপথের জন্য গোণ্ডদের নিজস্ব স্থানীয় নাম ছিল। এই ধারণার অধিকাংশই ছিল তাদের সময়-পালন এবং পঞ্জিকাগত কার্যকলাপ ভিত্তিক। গোণ্ড জাতি ছাড়াও, লম্বাণি ও কোলাম জাতির লোকেরাও জ্যোতির্বিজ্ঞান সম্পর্কে জ্ঞান রাখত।
তাদের প্রচলিত ধারণা অনুযায়ী মৃত্যুকে তারা এক প্রকার রাগ হিসেবে বর্ণনা করে, কারণ তারা বিশ্বাস করে যে এটি জাদুকর ভূতদের দ্বারা সৃষ্ট হয়। তাদের ধর্ম ছিল মূলত গোষ্ঠী ও গ্রাম-দেবতার উপাসনা, সেইসাথে পূর্বপুরুষগণের উপাসনা করা।
তারা অন্ধ্রপ্রদেশ, উত্তরপ্রদেশ, বিহার, ছত্তিশগড়, গুজরাট, ঝাড়খণ্ড, মধ্যপ্রদেশ, মহারাষ্ট্র, তেলেঙ্গানা, ওড়িশা ও পশ্চিমবঙ্গে তফসিলি জাতির অন্তর্ভুক্ত।
উত্তরপ্রদেশ সরকার গোণ্ডি জাতিকে তফসিলি উপজাতির অন্তর্ভুক্ত করে কিন্তু ২০০৭ খ্রিস্টাব্দ নাগাদ তারা উত্তরপ্রদেশে তাফসিলি জনগোষ্ঠী হিসেবে নিবন্ধিত ছিল। ২০১৭ সালের হিসাবে, এই উপজাতীয় পদটি কেবল নির্দিষ্ট জেলাতেই প্রযোজ্য, সম্পূর্ণ রাজ্যে নয়। ২০১১-এর জনগণনায় উত্তরপ্রদেশে তফসিলি উপজাতি ভুক্ত গোণ্ডদের সংখ্যা ২১,৯৯২ দর্শানো হয়।
"এই নিবন্ধটিতে ১৯৯৫ খ্রিস্টাব্দের সার্বজনীন ডোমেইন লাইব্রেরি অব কংগ্রেস কান্ট্রি স্টাডির উপাদান রয়েছে"
মিষ্টি আলু
মিষ্টি আলু (বৈজ্ঞানিক নাম: "Ipomoea batatas") (ইংরেজি: Sweet potato) Convolvulaceae পরিবারের "Ipomoea" গণের একটি লতানো বীরুৎ।
মিষ্টি আলু বাংলাদেশ, ভারত, নেপাল, ভুটান, পাকিস্তান, আমেরিকা, আফ্রিকাসহ নাতিশীতোষ্ণ অঞ্চলে জন্মে থাকে।
হাত-পায়ের আঙুল ফলা কমানো, প্রসাবের সমস্যা দূর করা সহ বিভিন্ন রোগের চিকিৎসার জন্য এর পাতা ও মূল ব্যবহার করা হয়ে থাকে।